Man vas ná valse kapingŉ 43-jarige man is in hegtenis geneem nadat hy ŉ valse kaping by die polisie aangemeld het. Adjudant-offisier Kay Makhubela, ŉ Gautengse polisiewoordvoerder, sê die man het ŉ klagte by die Soweto-polisiestasie ingedien dat sy taxi Woensdagoggend gekaap is terwyl hy besig was om passasiers op te laai. Hy beweer hy was omstreeks 05:00 deur drie gewapende mans gekaap. “Die polisie het die voorval ondersoek en die taxi opgespoor. Dit was voor die man se huis in Zola geparkeer. Die man is in hegtenis geneem. Hy moet binnekort in die hof verskyn op ŉ aanklagte van meineed,” het Makhubela gesê.